కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
IPL 2019 RCB: చెపాక్‌కి బయల్దేరిన బెంగళూరు టీమ్..!
ఐపీఎల్‌లో ఇప్పటికే 11 సీజన్లు ముగియగా.. కనీసం ఒక్కసారి కూడా టైటిల్‌ గెలవలేకపోయిన రాయల్ ఛాలెంజర్స్ బెంగళూరు టీమ్‌ ఈసారి విజేతగా నిలవాలని పట్టుదలతో ఉంది.
Samayam Telugu | Updated:
Mar 21, 2019, 04:34PM IST
IPL 2019 RCB: చెపాక్‌కి బయల్దేరిన బెంగళూరు టీమ్..!
హైలైట్స్
మార్చి 23 నుంచి ఐపీఎల్ 2019 సీజన్ మొదలు
తొలి మ్యాచ్‌లో చెన్నై, బెంగళూరు ఢీ
2008 నుంచి ఒక్కసారి కూడా టైటిల్ గెలవలేకపోయిన బెంగళూరు
ఇప్పటికే మూడు సార్లు విజేతగా నిలిచిన చెన్నై
ఐపీఎల్ 2019 సీజన్ ప్రారంభమ్యాచ్‌‌లో ఆడేందుకు విరాట్ కోహ్లీ నేతృత్వంలోని రాయల్ ఛాలెంజర్స్ బెంగళూరు టీమ్ చెన్నైకి బయల్దేరింది. షెడ్యూల్ ప్రకారం.. చెపాక్ వేదికగా డిఫెండింగ్ ఛాంపియన్‌ చెన్నై సూపర్ కింగ్స్‌తో శనివారం రాత్రి 8 గంటలకి టోర్నీ తొలి మ్యాచ్‌లో బెంగళూరు టీమ్ ఢీకొననుంది. ఈ నేపథ్యంలో.. ఈరోజు బెంగళూరు నుంచి బయల్దేరిన కోహ్లీసేన.. చెపాక్‌లో రేపు ప్రాక్టీస్ చేయనుంది.
ఐపీఎల్ 2019 సీజన్ పూర్తి షెడ్యూల్ కోసం క్లిక్ చేయండి..!
ఐపీఎల్‌లో ఇప్పటికే 11 సీజన్లు ముగియగా.. కనీసం ఒక్కసారి కూడా టైటిల్‌ గెలవలేకపోయిన రాయల్ ఛాలెంజర్స్ బెంగళూరు టీమ్‌ ఈసారి విజేతగా నిలవాలని పట్టుదలతో ఉంది. ముఖ్యంగా.. కెప్టెన్ విరాట్ కోహ్లీ బ్యాట్స్‌మెన్‌గా రాణిస్తున్నా.. కెప్టెన్‌గా జట్టుని విజయపథంలోకి నడిపించలేకపోతున్నాడు. దీనిపై రెండు రోజుల క్రితం గౌతమ్ గంభీర్ కూడా విమర్శలు గుప్పించాడు. మరోవైపు చెన్నై సూపర్ కింగ్స్‌ టీమ్‌కి మహేంద్రసింగ్ ధోనీ మూడు సార్లు టైటిల్‌ను అందించగా.. ముంబయి ఇండియన్స్ కెప్టెన్ రోహిత్ శర్మ కూడా మూడు సార్లు ఐపీఎల్ టైటిల్‌ను ముద్దాడాడు. దీంతో.. విరాట్ కోహ్లీ ఈ ఐపీఎల్ సీజన్‌ను ప్రతిష్ఠాత్మకంగా తీసుకుంటున్నాడు.